ગૂગલે એલાન કર્યુ છે કે કંપનીએ છેલ્લા બે વર્ષો દરમિયાન યૌન શોષણના આરોપ માટે 48 કર્મચારીઓની કંપનીમાંથી હકાલપટ્ટી કરી છે અને તેમને કોઈ વિશેષ પેકેજ આપ્યા વિના કાઢી નાખવામાં આવ્યા છે. ગૂગલ તરફથી આ નિવેદન તે રિપોર્ટ બાદ આવ્યુ છે જેમાં કહેવામાં આવ્યુ હતુ કે કંપનીએ યૌન શોષણના આરોપોનો સામનો કરનારા અમુક કર્મચારીઓને કંપની છોડવા માટે મોટી રકમની ઓફર આપી છે. કાઢી મૂકેલ લોકોમાં 13 વરિષ્ઠ મેનેજરો પણ શામેલ છે.